Public procurement notice: Contract Notice
Published: 2019-11-14
Buyer: Äänekosken kaupunki
Country: FI
Contract type: Services
Procedure: Open procedure
CPV classification: 71322000: Civil engineering design services
Estimated value: 800000 EUR
Submission deadline: 2020-01-15
Award criteria: The most economic tender

Technical requirements: Äänekosken kaupungin ja Äänekosken Energia Oy:n yhdyskuntatekniset suunnittelupalvelut. Sopimukset tehdään tarjouskilpailussa kolmen (3) eniten pisteitä saaneiden suunnittelutoimistojen kanssa. Ensisijaisesti käytetään eniten pisteitä saanutta / hinnalltaan halvinta tarjoajaa.
Hankinnan kohteena ovat yhdyskuntatekniset suunnittelupalvelut sisältäen esim. liikenneväylien uudisrakentamisen- ja peruskorjauksen suunnittelun (katurakenteet ja valaistus sekä liikenteen ohjaus) ja niihin liittyvät tutkimukset. Kaupunki tilaa tarvittaessa kohteisiin rakennepiirustukset sekä tekniset että kaupalliset asiakirjat. Lisäksi suunnittelutehtävät voivat sisältää myös muiden yleisten alueiden ja katuvihreän suunnittelua sekä rakennuttamispalvelua. Suunnittelukohteissa on myös suunnittelua Äänekosken kaupungin konserniyhtiölle Äänekosken Energia Oy:lle (sähkö-, vesi- kaukolämpö- jätevesi- ja hulevesien runkolinjojen suunnittelua). Tilaajat valitsevat suunnittelukohteet tarpeensa mukaisesti. Suunnittelua arvioidaan olevan yhteensä noin 800–2 000 tuntia vuodessa. Tilaajat eivät sitoudu ilmoittamiinsa arvioihin suunnittelumääristä.
Puitejärjestelyn pituus on kaksi (2) vuotta, jonka jälkeen Kaupungilla on oikeus jatkaa sopimusta kahdella yksittäisellä optiovuodella vuosi kerrallaan (1+1).
Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. Hankintaan liittyvät tilaajan hankinta-asiakirjat ovat saatavissa suomen kielellä. Jos yritys haluaa tarjousasiakirjat muulla kielellä, käännättäminen ja siitä aiheutuvat kustannukset ovat yrityksen itsensä vastattavia.
Tarjous tulee jättää sähköisesti Tarjouspalvelu.fi:ssä. Muulla tavalla jätettyjä tarjouksia ei hyväksytä. Tarjoaja vastaa siitä, että tarjous on perillä määräaikaan mennessä. Jättämällä tarjouksen, tarjoaja hyväksyy tarjouspyynnössä olevat ehdot. Tarjous on tarjoajaa sitova. Tarjoaja vastaa tarjouksen oikeellisuudesta. Määräajan jälkeen tarjouksia ei voi jättää sähköisesti. Tarjousten avaamisen jälkeen saapuneet tarjoukset tarkistetaan ja arvioidaan. Tarjouskilpailu ratkaistaan tarjouspyynnössä ilmoitettujen vertailukriteerien perusteella. Tarjoajien soveltuvuus selvitetään kohdassa Soveltuvuusvaatimukset asetetuilla vaatimuksilla, joilla pyritään varmistamaan, että tarjoajalla on edellytykset hankinnan toteuttamiseen. Hankintayksikkö sulkee päätöksellään tarjoajan tarjouskilpailun ulkopuolelle, jos tarjoaja ei täytä tarjoajalle tarjouspyynnössä asetettuja soveltuvuusvaatimuksia tai jos jos hankintayksikön tiedossa on, että tarjoaja taikka sen johtohenkilö tai edustus-, päätös- tai valvontavaltaa käyttävä henkilö on rikosrekisteristä ilmenevällä lainvoimaisella tuomiolla jostakin hankintalain 80 §:ssä mainitusta rikoksesta. Tarjouskilpailusta voidaan sulkea pois myös tarjoajat, jotka ovat laiminlyöneet verojen tai lakisääteisten sosiaalimaksujen suorittamisen tai joita koskee muu hankintalain 81 §:n mukainen poissulkemisperuste. Tarjoaja, joka ei täytä asetettuja vaatimuksia tai joka syyllistyy olennaisesti väärien tietojen antamiseen toimittaessaan alla mainittuja tietoja tai joka ei asetetussa määräajassa toimita pyydettyä selvitystä, suljetaan tarjouskilpailusta pois. Tarjousten tarjouspyynnön mukaisuuden tarkistaminen tapahtuu suhteessa niihin vaatimuksiin, joita on edellytetty tarjouspyyntöasiakirjoissa.
Hankintamenettely voidaan keskeyttää todellisesta ja perustellusta syystä (hankintalain 125 §). Todellinen ja perusteltu syy on esimerkiksi se, että hankinnalle varatut määrärahat eivät riitä, jos yksikään tarjous ei vastaa tarjouspyyntöä hankintayksikön edellyttämällä tavalla, jos tarjousten hintataso on liian korkea, jos olosuhteet tai edellytykset ovat muuttuneet niin, ettei suunniteltua hankintaa ole tarkoituksenmukaista tai mahdollista toteuttaa tarjouspyynnössä esitetyllä tavalla. Hankintailmoitusta, tarjouspyyntöä tai tarjousmenettelyn ehtoja vastaamattomat tarjoukset on suljettava pois tarjouskilpailusta (hankintalain 104 §). Hankintayksikkö voi hylätä hankinnan laatuun ja laajuuteen nähden poikkeuksellisen alhaisen tarjouksen siten kuin hankintalain 96 §:ssä säädetään. Tarjousten vertailu ja voittavan tarjouksen valinta tehdään annettujen tarjousten perusteella, tarjouspyynnössä ilmoitetuilla vertailuperusteilla. Hankintapäätös annetaan sähköisesti tiedoksi kaikille tarjouksen jättäneille Tarjouspalvelu.fi:n kautta. Hankintapäätökseen voi hakea muutosta siten kuin muutoksenhakuohjeessa mainitaan. Hankintapäätös voi muuttua tehdyn valituksen, hankintaoikaisun tai ylemmän viranomaisen otto-oikeuden perusteella. Hankintasopimus syntyy vasta kirjallisen sopimuksen allekirjoittamisella. Ennen sopimuksen allekirjoittamista tarjouskilpailun perusteella valituilta tarjoajilta tarkistetaan Tilaajavastuulain mukaiset selvitykset ja EU-laajuisissa hankinnoissa rikosrekisteriotteet. Hankinta voi toteutua vasta sopimuksen allekirjoittamisen jälkeen.


Award value: 800000